**Suunnitelma opiskeluhuoltotyön järjestämiseksi**

**lukuvuonna 2022-2023, Mäkelänmäen koulu, Muurame**

**1) Koulun opiskeluhuollon toiminnan ohjaus**

Koulun opiskeluhuollon toimintaa ohjaa opiskeluhuollon ohjausryhmä, joka kokoontuu Muuramessa nimellä Lape-ohjausryhmä. Lape- ohjausryhmä päivittää **Muuramen lasten ja nuorten hyvinvointisuunnitelmaa**.

Opiskeluhuollon kehittämis- ja arviointityötä tekevät koulun opiskeluhuoltoryhmät yhteistyössä opiskeluhuollon yhteistyöryhmän kanssa. Muuramessa on sovittu, että kuntatason opiskeluhuollon ohjausryhmä muodostuu ns. Lape-ohjausryhmästä. Lasten ja nuorten hyvinvointisuunnitelma on päivitetty vuoden 2022 aikana.

**Kunnan opetussuunnitelman opiskelija/oppilashuoltoa koskevassa osiossa** korostetaan, että opiskeluhuoltotyöhön osallistuvat kaikki koulussa työskentelevät aikuiset. Yhteisöllistä opiskeluhuoltoa ovat kaikki toimet, jotka edistävät mm:

* opiskelijoiden terveyden, hyvinvoinnin ja oppimisen seurantaa
* terveellisyyden ja turvallisuuden edistämistä ja seurantaa
* osallisuutta ja oppilaitosyhteisön hyvinvointia
* toimintatapojen kehittämistä

Kunnan nettisivulla (peda.net –sivut) on kuvattu oppilas-/opiskelijahuollon toimintamalleja. Lisäksi koulun henkilökunnalla on toimintaohjeita poissaoloihin puuttumiseksi ja haastavan käyttäytymisen tilanteisiin.

**2) Yhteisöllinen opiskeluhuolto**

**Mäkelänmäen koulun yhteisöllinen opiskeluhuoltoryhmän koordinointi**

Koulun opiskeluhuoltoryhmällä (KOR) on tärkeä rooli oppilaiden varhaisen tuen ja ennaltaehkäisevän toiminnan suunnittelussa ja toteuttamisessa. Keskeinen tehtävä on myös yhteisön hyvinvoinnin ja turvallisuuden toteuttaminen sekä muun yhteisöllisen opiskeluhuollon kehittäminen ja toteuttaminen yhdessä kaikkien koulussa työskentelevien aikuisten kanssa. Yhteisöllisen opiskeluhuollon tavoitteena on koulun toimintakulttuurin avoimuus ja kaikkien toimijoiden osallisuus. Yhteisöllinen opiskeluhuoltoryhmä on avoin laajasti henkilöstön kehitysideoille ja huolenaiheille.

Yhteisöllistä opiskeluhuoltoryhmän koordinaatiota johtaa rehtori ja siihen ryhmään kuuluvat koulun opettajakunnan edustajat (4) eri taloista, koulupsykologi, koulukuraattori, kouluterveydenhoitaja sekä oppilaiden ja vanhempien edustajat. Lisäksi voidaan kutsua edustajia viiteryhmistä, joita ovat mm. Verso-tiimi, poliisi, sosiaalityöntekijä, kunnan ja/tai seurakunnan nuorisotyöntekijät, huoltajia, oppilaita tai muita käsiteltävään aiheeseen liittyviä yhteistyökumppaneita. Oppilaiden edustajat pääsääntöisesti pyritään löytämään oppilaskunnan hallituksesta ja huoltajien edustajat Mäkelänmäen koulun vanhemmat ry:stä sekä Niittyahon vanhempainyhdistyksestä.

Yhteisöllisen opiskeluhuoltoryhmän toiminnan tarkoitus on olla avointa ja keskustelevaa siten, että huoltajilla ja oppilailla olisi matala kynnys tulla mukaan. Yhteisöllisen opiskeluhuollon tapahtumien pitäisi olla luonteeltaan väkeä kokoavia ja yhteisön kehitystä tukevia.

**3) Yksilöllinen opiskelijahuolto**

**Yksilölliset opiskelijahuoltopalvelut** muodostuvat tarvittavien opettajien, koulukuraattorin ja –psykologin, kouluterveydenhoitajan ja –lääkärin palveluista sekä tarpeen mukaan moniammatillisesti koottavasta yksilön oppilashuoltoryhmästä. Oppilas pääsee terveydenhoitajalle tämän läsnäolopäivinä ilman ajanvarausta. Koulupsykologin tai – kuraattorin tapaaminen on pystytty järjestämään seitsemässä koulupäivässä tai kiireellisen asian vaatiessa kahden koulupäivän sisällä. Oppilashuollon yhteystiedot puhelinaikoineen on luettavissa koulun/kunnan sivuilta:

<https://www.muurame.fi/oppilashuolto>

**Yksilön opiskelijahuoltoryhmä**

Yksilön opiskelijahuoltoryhmä on oppilaan ympärille koottu oppilashuoltolain mukainen moniammatillinen asiantuntijaryhmä. Se kootaan oppilashuoltolaissa esitettyjen periaatteiden mukaisesti. Oppilashuoltolaki korostaa oppilaan oman mielipiteen huomioimista ja yksilöllisen oppilashuollon vapaaehtoisuutta. Tapauskohtaisesti mietitään oppilaan ja/tai tämän huoltajan kanssa ryhmän kokoonpanoa. Mukaan voidaan kutsua oppilaan, tämän huoltajien ja luokanvalvojan/luokanopettajan lisäksi: erityisopettaja, koulunkäynnin ohjaaja, kuraattori, terveydenhoitaja, sosiaalityöntekijä, rehtori, apulaisrehtori. Tarvittaessa mukaan voidaan pyytää oppilaan ja/tai huoltajan suostumuksella myös koulun ulkopuolisia tahoja kuten sosiaalityöntekijä, perheohjaaja, nuorisotyöntekijä jne.

Koollekutsuja puhuu luvasta huoltajan kanssa.

* ehdotetaan huoltajille paria aikaa
* koollekutsuja kutsuu edellä mainituista henkilöistä paikalle tarvittavat ja varaa ajan koulun peda.net -nettisivujen varaukset –osiosta
* ensimmäinen kokoontuminen järjestetään isomman ryhmän voimin, jatkotapaamiset voidaan suorittaa oppilaan asioissa pienemmän ryhmän kanssa
* oppilashuollon tapaamisiin on varattu lähes jokainen maanantai klo 13.45 - 16.00. Vuoroviikkoina on 1.-2. luokkien ajat ja vuoroviikkoina 3.-6. luokkien ajat.

Yksilöllinen opiskelijahuoltoryhmä kootaan lapsen ja perheen tueksi. Tavoitteena on, että lapsi näkee tarpeen ja kokee tilanteen hyvänä. Oppilas on pääsääntöisesti mukana häntä koskevassa tapaamisessa.

Ne yksilön opiskelijahuoltoryhmän jäsenet, jotka ovat saaneet lapsen asioiden hoidosta huoltajan suostumuksen voivat vaihtaa keskenään asian käsittelyn vaatimaa tietoa. Yksilön oppilashuoltoryhmän jäsenet voivat myös konsultoida tarvitsemiaan henkilöitä. Hyvä käytäntö luottamuksen ylläpitämiseksi on, että oppilaalle ja huoltajalle kerrotaan mahdollisesta konsultoinnista.

**Konsultaatiota luokanvalvojille ja yksilöllisten oppilashuoltoryhmien jäsenille**

Lukuvuoden 2022-23 aikana koulupsykologit Piia Partanen ja Seija Leinonen (syyslukukausi), sekä koulukuraattori Tuija Parikka ja Hanna Liikanen järjestävät tarpeen mukaan konsultaatioaikoja. Opettajat voivat konsultoida oppilaan nimeä mainitsematta tai nimellä vanhemman luvalla.

**4) Suunnitelma kolmiportaisen tuen järjestämiseksi**

Kolmiportaisen tuen asioita voidaan tuoda esiin yksilön opiskelijahuollon palavereissa yhteistyössä huoltajan kanssa maanantaisin ajanvarauksella. Yksittäisen oppilaan asioissa kokoontuu tapaamiseen oppilaan ja huoltajien lisäksi tarvittavat oppilashuollon edustajat yhdessä luokanopettajan, erityisopettajan ja muiden opettajien kanssa. Rehtoria pyydetään osallistumaan tapaamisiin, jos tilanne on erityisen haastava tai tilanne tarvitsee koulun puolelta päätöksiä. Näitä ovat mm. erityiseen tukeen siirtyminen, lyhennetty kouluaika tai vapautus oppiaineen opiskelusta. Päätöksistä tehdään aina virallisia hallintopäätöksiä.

**5) Lukuvuoden 2022-23 tavoitteita**

Lukuvuonna 2022-23 pyritään palaamaan suhteellisen normaaliin koulunkäyntiin koronan esiintymisestä huolimatta. Vanhempainillat järjestetään elo-syyskuun aikana jokaisella luokkatasolla. Mukana näissä illoissa opettajien lisäksi harkinnan mukaan ovat: koulunkäynnin ohjaajat, rehtori, iltapäivätoiminta ja oppilashuolto. Kesken lukuvuoden Mäkelänmäen oppilaat ja henkilökunta muuttavat uusiin tiloihin. Tämä toimintakulttuurin muutostilanne saattaa aiheuttaa haastetta joillekin tavalla tai toisella. KOR käsittelee tilannetta yleisellä tasolla ja pyrkii tukemaan muutostilannetta.

Kuntakohtaisten tavoitteiden kokonaisuudesta tärkeänä oppilashuollollisena tavoitteena on Nepsy-tsempparitoiminnan kehittäminen ja jalkauttaminen arkeen. Koululle perustetaan Nepsy-tiimi, jossa on mukana opettajia ja koulunkäynnin ohjaajia. Tiimin tarkoitus on lisätä tietoisuutta neuropsykologisista haasteista ja antaa käytännön vinkkejä arjessa toimimiseen lasten kanssa. Oppilashuolto tukee omalta osaltaan tiimin toimintaa.

Lukuvuonna 2022-23 oppilaiden poissaoloihin kiinnitetään erityistä huomiota ja huoltajia tiedotetaan asiasta tarkemmin. Kuntatasolla yhdenmukaistetaan poissaoloihin ja kasvatuskeskusteluihin sekä kurinpitoon liittyvät käytänteet:

<https://peda.net/opetussuunnitelma/ksops/Muurame/luku5/5-3>

Oppilaiden ja henkilöstön hyvinvointi on edelleen Muuramen opetuksen ja kasvatuksen painopistealueena. Henkilöstön tukena on Meanwell-hyvinvointihanke ja toimintakulttuuriprosessiin liittyvä työskentely Valteri-koulun konsultin kanssa.

Opetussuunnitelman muutoksessa 1.8. kuntatasolla luodaan **Keskeiset tavoitteet ja toimintatavat hyvän ja turvallisen koulupäivän luomiseksi ja** **yhteistyön järjestämiseksi**. Tämä on luettavissa Muuramen koulujen opetussuunnitelman kohdasta 5.6:

 <https://peda.net/opetussuunnitelma/ksops/Muurame/luku5/5.6-paikallisesti-paatettavat-asiat>